CELEX: 32016D0968
Language: et
Date: 2016-06-06 00:00:00
Title: Nõukogu otsus (EL) 2016/968, 6. juuni 2016, seisukoha kohta, mis võetakse Euroopa Liidu nimel EMP ühiskomitees seoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega (ISA2 programm)

17.6.2016   
               
               
                  ET
               
               
                  Euroopa Liidu Teataja
               
               
                  L 160/90
               
            NÕUKOGU OTSUS (EL) 2016/968,
      6. juuni 2016,
      seisukoha kohta, mis võetakse Euroopa Liidu nimel EMP ühiskomitees seoses EMP lepingu protokolli nr 31 (koostöö kohta teatavates valdkondades väljaspool nelja vabadust) muutmisega (ISA2 programm)
      EUROOPA LIIDU NÕUKOGU,
      võttes arvesse Euroopa Liidu toimimise lepingut, eriti selle artiklit 172 koostoimes artikli 218 lõikega 9,
      võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta, (1) eriti selle artikli 1 lõiget 3,
      võttes arvesse Euroopa Komisjoni ettepanekut
      ning arvestades järgmist:
      
                  (1)
               
               
                  Euroopa Majanduspiirkonna leping (2) (edaspidi „EMP leping“) jõustus 1. jaanuaril 1994.
               
            
                  (2)
               
               
                  Kooskõlas EMP lepingu artikliga 98 võib EMP ühiskomitee oma otsusega muu hulgas muuta EMP lepingu protokolli nr 31 (edaspidi „protokoll nr 31“).
               
            
                  (3)
               
               
                  Protokoll nr 31 sisaldab sätteid ja kokkuleppeid koostöö kohta teatavates valdkondades väljaspool nelja vabadust.
               
            
                  (4)
               
               
                  On asjakohane laiendada EMP lepingu osaliste koostööd nii, et see hõlmaks Euroopa Parlamendi ja nõukogu otsust (EL) 2015/2240 (3).
               
            
                  (5)
               
               
                  Seetõttu tuleks protokolli nr 31 muuta, et kõnealune laiendatud koostöö saaks toimuda alates 1. jaanuarist 2016.
               
            
                  (6)
               
               
                  Seetõttu peaks liidu võetav seisukoht EMP ühiskomitees põhinema lisatud otsuse eelnõul,
               
            ON VASTU VÕTNUD KÄESOLEVA OTSUSE:
      Artikkel 1
      Seisukoht, mis võetakse liidu nimel EMP ühiskomitees EMP lepingu protokolli nr 31 (koostöö kohta teatavates valdkondades väljaspool nelja vabadust) muutmise kohta, põhineb käesolevale otsusele lisatud EMP ühiskomitee otsuse eelnõul.
      Artikkel 2
      Käesolev otsus jõustub selle vastuvõtmise päeval.
      
         Luxembourg, 6. juuni 2016
         
            
               Nõukogu nimel
            
            
               eesistuja
            
            H. G. J. KAMP
         
      
      
         (1)  EÜT L 305, 30.11.1994, lk 6.
      
         (2)  EÜT L 1, 3.1.1994, lk 3.
      
         (3)  Euroopa Parlamendi ja nõukogu 25. novembri 2015. aasta otsus (EL) 2015/2240, millega luuakse Euroopa haldusasutuste, ettevõtete ja kodanike jaoks koostalitlusvõime alaste lahenduste ja ühiste raamistike programm (ISA2 programm) kui avaliku sektori ajakohastamise vahend (ELT L 318, 4.12.2015, lk 1).
      
         EELNÕU
         EMP ÜHISKOMITEE OTSUS nr …/2016,
         …,
         millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artikleid 86 ja 98,
         ning arvestades järgmist:
         
                     (1)
                  
                  
                     On asjakohane laiendada EMP lepingu osaliste koostööd nii, et see hõlmaks Euroopa Parlamendi ja nõukogu 25. novembri 2015. aasta otsust (EL) 2015/2240, millega luuakse Euroopa haldusasutuste, ettevõtete ja kodanike jaoks koostalitlusvõime alaste lahenduste ja ühiste raamistike programm (ISA2 programm) kui avaliku sektori ajakohastamise vahend (1).
                  
               
                     (2)
                  
                  
                     Seetõttu tuleks EMP lepingu protokolli nr 31 muuta, et kõnealune laiendatud koostöö saaks toimuda alates 1. jaanuarist 2016,
                  
               ON VASTU VÕTNUD KÄESOLEVA OTSUSE:
         Artikkel 1
         EMP lepingu protokolli nr 31 artiklit 17 (Telemaatiline andmevahetus) muudetakse järgmiselt.
         
                     1)
                  
                  
                     Lõikele 1 lisatakse järgmine lõik:
                     „EFTA riigid osalevad alates 1. jaanuarist 2016 lõike 6 punktis d osutatud liidu programmi projektides ja meetmetes.“
                  
               
                     2)
                  
                  
                     Lõike 5 järele lisatakse järgmine lõige:
                     „5a.   EFTA riigid osalevad lõike 6 punktis d osutatud programmi raames tehtava koostöö algusest peale täiel määral, ent ilma hääleõiguseta Euroopa haldusasutuste koostalitlusvõime alaste lahenduste komitee (edaspidi „ISA2 komitee“) (see komitee abistab Euroopa Komisjoni kõnealuse programmi rakendamisel, haldamisel ja arendamisel) tegevuses.“
                  
               
                     3)
                  
                  
                     Lõikele 6 lisatakse järgmine punkt:
                     
                                 „d)
                              
                              
                                 arvestades, et osalus algab 1. jaanuaril 2016:
                                 
                                             —
                                          
                                          
                                             
                                                32015 D 2240: Euroopa Parlamendi ja nõukogu 25. novembri 2015. aasta otsus (EL) 2015/2240, millega luuakse Euroopa haldusasutuste, ettevõtete ja kodanike jaoks koostalitlusvõime alaste lahenduste ja ühiste raamistike programm (ISA2 programm) kui avaliku sektori ajakohastamise vahend (ELT L 318, 4.12.2015, lk 1).
                                             Liechtenstein ei osale kõnealuses programmis ega selle rahastamises.“
                                          
                                       
                           
               Artikkel 2
         Käesolev otsus jõustub järgmisel päeval pärast seda, kui on esitatud kõik EMP lepingu artikli 103 lõike 1 kohased teated (*).
         Seda kohaldatakse alates 1. jaanuarist 2016.
         Artikkel 3
         Käesolev otsus avaldatakse Euroopa Liidu Teataja EMP osas ja EMP kaasandes.
         
            Brüssel,
            
               
                  EMP ühiskomitee nimel
               
               
                  eesistuja
               
               
                  EMP ühiskomitee sekretärid
               
            
         
         
            (1)  ELT L 318, 4.12.2015, lk 1.
         
            (*)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]